Han deltok i både 200 og 400 meter i Sommer-OL 2012 i London. På 200 meter løp han på tiden 20,67 i innledningsheatet, og gikk ikke videre i konkurransen. På 400 meter gikk det bedre; i innledningsheatet satte han ny personlig rekord og tsjekkisk rekord med tiden 44,91, og gikk videre til semifinalen. I semifinalen løp han imidlertid ikke like raskt, og kom på femteplass i sitt heat med tiden 45,15, noe som ikke holdt til plass i finalen. I sesongens siste løp satte han igjen ny tsjekkisk rekord på 200 meter, med tiden 20,59 sekunder.